stanford-oval/wikipedia huggingface dataset:
Patalankosken paperitehdas
Tehtaan paperikone

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Nopeus | Kapasiteetti | Muuta |
| Paperikone PK I | Golzerner Maschinenfabrik | 1899–1925 | Tasoviira | 2 100 mm | 3 puristinta | n. 95 m/min | 2 744 t/a (alkuper. 1 500-1 600 t/a), Tapettipaperi ja ohut ruskea käärepaperi, tapettipaperi, sanomalehtipaperi | 7-valssinen konekalanteri |
Pakkoliikkeisyys

Pakkoliikkeisyys tarkoittaa raajojen tai ruumiin tahattomia liikkeitä. Pakkoliikkeisyyden aiheuttamaa tahatonta liikettä kutsutaan dyskinesiaksi tai pakkoliikkeeksi.
Pakkoliikkeisyyttä esiintyy usein isoaivojen sisäosissa sijaitsevien tyvitumakkeiden vaurioiduttua. Pakkoliikkeisyydestä tavallisimpia ovat korea, atetoosi, koreoatetoosi, hemiballismi, fokaaliset dystoniat ja levottomat jalat.
Neil Magny

| Neil Magny |
| --- | --- |

Henkilötiedot
Syntynyt: 3. elokuuta 1987 (ikä 37) Bushwick, Brooklyn, New York
Kansalaisuus:   Yhdysvallat
Vapaaottelija
Lempinimi:  The Haitian Sensation
Aktiivisena:  2010–
Pituus:  191 cm
Paino:  78 kg
Painoluokka:  välisarja (2010–2011, 2013–) keskisarja (2011–2012)
Kätisyys:  oikea
Taistelutyyli:  brasilialainen jujutsu, paini, nyrkkeily
Seura:  Elevation Fight Team (2012–) Easton Training Center
Tilastot
Ottelut:  34
Voitot:  26
– tyrmäyksellä:  7
– luovutuksella:  3
– päätöksellä:  16
Tappiot:  8
– tyrmäyksellä:  2
– luovutuksella:  4
– päätöksellä:  2
Aoutneil "Neil" Jacques Magny (s. 3. elokuuta 1987 Bushwick, Brooklyn, New York) on yhdysvaltalainen välisarjan vapaaottelija. Hän on otellut UFC:ssä vuodesta 2013 alkaen. Magnylla on UFC:n historian toiseksi eniten voittoja välisarjassa.
Varhaiselämä

Magny kasvoi Brooklynissa äitinsä ja viiden sisaruksen kanssa. Hänellä on haitilaiset ja dominikaaniset sukujuuret. Hän muutti perheensä kanssa useasti ja ollessaan 15-vuotias Magny asui Chicagossa. Hän kiinnostui tuolloin ensimmäistä kertaa vapaaottelusta high schoolissa käydessään punttisalilla World Gymissä. Magny huomasi takahuoneessa olleen brasialaisen jujutsun harjoittelusali, jossa entinen WEC:n mestari Miguel Torres harjoitteli. Hän jutteli Torresin kanssa ja innostui harjoittelemaan lajia. Sittemmin Magny valmistui Thornwood High Schoolista ja jatkoi opiskelujaan Southern Illinois University Edwardsvilleen, jossa hän suoritti alemman korkeakoulututkinnon rikosoikeudesta.
Magny oli Yhdysvaltain armeijassa seitsemän vuotta kevytajoneuvomekaanikkona ja suoritti yhden tehtävän vuodesta 2007 aina 2008 saakka Afganistanissa.
Vapaaottelu

Magny aloitti vapaaottelu-uransa C3 Fights -organisaatiossa 2010. Hän otteli kaksi ottelua Nolan Norwoodia ja Nate Prattia vastaan, jotka hän voitti luovutuksella ja tuomariäänin. Magny otteli saman vuoden marraskuussa vielä kaksi ottelua eri organisaatioissa, jotka hän voitti molemmat teknisellä tyrmäyksellä. Magny voitti vielä Kevin Nowaczykin tuomariäänin huhtikuussa 2011, kunnes siirtyi ottelemaan Combat USA:n Wisconsin vs. Illinois turnaukseen. Hän voitti ensin toukokuussa 2011 Quartus Stittin triangelikuristuksella toisessa erässä, mutta kärsi tappion loppuottelussa Andrew Tracea vastaan jäätyään giljotiinikuristukseen. Magny otteli turnauksen jälkeen vielä helmikuussa 2012 Daniel Sandmannia vastaan Hoosier Fight Club -organisaatiossa, jossa hän voitti ottelun tuomariäänin.
Vapaaottelu > The Ultimate Fighter (2012)

Magny pääsi mukaan Ultimate Fighter: Team Carwin vs. Team Nelson ohjelmaan 2012, jossa hän voitti alkukarsinnassa Frank Camachon. Hänet valittiin tämän jälkeen Shane Carwinin joukkueeseen ottamaan osaa välisarjan turnaukseen. Magny voitti ensimmäisellä kierroksella ottelunsa brasilialaiseen jujutsuun erikoistunutta Cameron Diffleyta vastaan tuomariäänin. Toisella kierroksella Magny puolestaan voitti entisen Strikeforce ottelijan Bristol Marunden tuomariäänin. Välierissä Magny kohtasi Mike Riccin, jolle hän hävisi tyrmäyksellä ensimmäisessä erässä.
Ottelutyyli

Magnyn suurin vahvuus on hänen kunto ja kyky otella useita kertoja vuoden aikana. Hänen päätyyli on sekoitus nyrkkeilyä, painia ja brasilialaista jujutsua, joissa hän on tasaisen varma. Kuntonsa ansiosta Magny voi säädellä ottelun kulkua ja erityisesti ottelun loppuerissä.
Ottelutyyli > Pystyottelijana

Magnyn pystyottelijan taidot keskittyvät pääosin nyrkkeilyyn ja ulottuvuuden hyödyntämiseen. Hän käyttää tämän vuoksi enimmäkseen suoria lyöntejä, jotka ovat Magnylle enemmän hyödyksi. Lisäksi hänen lyönti määränsä on usein suuri ottelua kohden, jota hän kykenee ylläpitämään kuntonsa ansiosta. Tästä johtuen Magnyn ottelut usein kääntyvät hänen edukseen mitä pidemmälle ottelu etenee. Useat ottelijat eivät tästä syystä ole voimallisesti kovia lyömään vaan, kuten Magny he keskittyvät lyöntien määrään. Hän on kyennyt siitä huolimatta horjuttamaan vastustajiaan etukäden jabilla, jota hän käyttää erittäin aktiivisesti otteluissa. Usein myös siksi, että hän löytää oikean etäisyyden vastustajaansa ja se toimii myös vastustajansa hämäämiseen pakottaen tekemään jonkin liikkeen. Riippuen kuinka vastustaja reagoi Magny voi katsoa ulottuvuutensa ansiosta kauemmin, kuinka hän hyödyntää vastustajansa virheet. Magny käyttää harvoin potkuja, jotka keskittyvät joko alapotkuihin, tai päähän kohdistuineisiin suoriin potkuihin. Hänen harvempiin tekniikoihin kuuluu alakoukku, jolla Magny on kuitenkin onnistunut saamaan hyviä suorituksia otteluissa. Pystysidonta otteessa hän on myös erittäin vahva, joka osittain johtuu siitä, että hän on välisarjan muihin ottelijoihin nähden huomattavasti pidempi. Magny usein joko pyrkii potkimaan polvella vastustajansa kehoon tai viemällä ottelun mattoon.
Ottelutyyli > Matolla

Magnyllä ei ole painitaustaa, mutta Elevation Fight Teamissä harjoitellessaan hän on kehittynyt painijana erityisesti alasviennessä. Kuntonsa ansiosta Magnyn alasviennyt korostuvat entisestään, jotka hän saa usein pystysidonta otteesta. Pituutensa myötä Magny onnistuu tämän myötä joko voimalla tai kamppaamalla viemään vastustajansa mattoon. Erityisesti hän pyrkii pääsemään vastustajansa selkään ja sitomaan toisen ranteen. Tämän avulla Magny voi vapaammin lyödä vastustajaansa kyynärpäällä tai nyrkein kasvoihin. Saatuaan vastustajansa mattoon Magny pyrkii pääsemään mountiin eli vastustajansa päälle, jossa hän lyö lähes taukoamatta. Magny kykenee myös hallitsemaan vastustajaansa pituutensa ansiosta antaen lisäpainoa lantiollaan.
Vaikka Magny on harjoitellut pitkään brasilialaista jujutsua hän ei ole kovin aktiivinen hakemaan eri lopetuksia, mutta käyttää jujutsuotteita muutoin painin ohella. Useimmiten se näkyy pyrkiessään pääsemään vastustajansa päälle ja lukiten jalat kehon ympäri. Tästä johtuen Magny on erittäin vaarallinen dominoivissa asennoissa, joihin hän onnistuu pääsemään jujutsutaitojensa ansiosta. Erityisesti guardin ohittaminen on osoittautunut Magnyn vahvaksi puoleksi. Hän pyrkii venyttäen jalkojaan pääsemään pois puoli guardista pitäen samalla painonsa korkealla lähellä vastustajansa päätä. Magny voi näin joko potkaista tai työntää loukussaa olleen toisen jalkansa myös vapaaksi. Tämän jälkeen mikäli hän yrittää lopetusta Magny hakee kimuraa, joka avaa uuden mahdollisuuden vastustajan yrittäessä puolustaa lukkoa. Hän käyttää tätä taktiikkaa myös pelkästään guardin ohittamiseen, eikä välttämättä tarkoituksellisesti yritä saada heti lukkoa. Magny pyrkii ajoittain myös hakemaan takakuristusta, jolla hän on voittanut Kiichi Kunimoton.
Saavutukset > Vapaaottelu

UFC
Eniten voittoja vuoden sisällä (5, tasoissa Roger Huertan kanssa)
Eniten voittoja tuomariäänin (13)
Eniten voittoja välisarjassa (19)
Eniten tuomariäänin päättyineitä otteluita välisarjassa (15)
Illan kamppailu (kerran vs. Kelvin Gastelum)
Illan suoritus (kolmesti vs. Kiichi Kunimoto, Hyun Gyu Lim ja Hector Lombard)
Muualla

Magny on pelattavana hahmona vapaaottelupeleissä EA Sports UFC 2 (2016), EA Sports UFC 3 (2018) ja EA Sports UFC 4 (2020).
Outi Järvinen

Outi Järvinen (s. 1971) on valmistunut Taideyliopiston Teatterikorkeakoulun koreografin koulutusohjelmasta tanssitaiteen maisteriksi vuonna 1997. Hän on toiminut freelancetanssitaiteilijana mm. koreografina, tanssijana ja pedagogina. Vuodesta 2003 alkaen hän on toiminut tuottajana mm. Sivuaskel-festivaalilla, Liikkeellä marraskuussa -festivaalilla, Zodiak – Uuden tanssin keskuksessa sekä Arts Management Helsingissä.
Järvinen on toiminut lukuissa luottamustehtävissä taidekentällä sekä ottanut osaa taidepoliittiseen keskusteluun (mm. Suomi-Areena goes Eduskunta). Vuonna 2014 hän oli alullepanijana taidepoliittisessa Kerjäläiset-projektissa yhdessä Panu Varstalan ja Simo Kellokummun kanssa.
Aiheesta muualla

Auli Räsänen: Outi Järvisen lopputyö on hieno kokonaisuus. Helsingin Sanomat 18.10.1996
Osuuslaji

Osuuslaji tarkoittaa sijoitusrahaston tietyn tyyppisiä osuuksia.
Sijoitusrahastoilla voi olla erityyppisiä osuuksia, tyypillisimmin tuotto- ja kasvuosuuksia. Monissa rahastoissa on myös osuuslajeja, jotka on suunnattu tietyn tyyppisille sijoittajille, kuten omat lajinsa instituutioille ja kuluttaja-asiakkaille. Osuuslajeilla voi olla eri minimimerkintäsumma ja palkkiorakenne. Lisäksi osuuslaji voi olla pörssikaupankäynnin kohteena (ETF-rahastojen osuudet).
Tuotto- ja kasvuosuuksien vertailu

Tuotto-osuuksista maksetaan voitto-osuus käteisenä osuudenomistajien pankkitileille. Maksu tapahtuu Suomessa yleensä vuosittain, mutta se voi tapahtua myös vuosineljänneksittäin tai kuukausittain. Voitto-osuuden suuruus riippuu tavallisesti rahaston arvonkehityksestä. Voitto-osuus voi myös vastata esimerkiksi rahastoon tulleita osinkotuloja siitä riippumatta, onko osuuden arvo noussut vai laskenut. Voitto-osuus verotetaan Suomessa pääomatuloverona tai yhteisöverona sinä vuonna, kun voitto on maksettu.
Kasvuosuuksista voitto-osuutta ei makseta. Saadut voitot sijoitetaan uudelleen. Mahdollinen luovutusvoitto realisoituu verotuksessa vasta sitten, kun omistaja luopuu osuuksistaan voitolla. Jos sijoituksesta luopuu tappiolla, veroa ei Suomen verotuksessa jää maksettavaksi lainkaan; sen sijaan syntyy verotuksessa vähennyskelpoinen luovutustappio.
Tuotto- ja kasvuosuuksien vertailu > Kasvuosuuksien edut

Kasvuosuuksien etu on verotuksellinen: Veronmaksu lykkääntyy tulevaisuuteen ja toistaiseksi säästetty vero on sijoitettuna sijoituskohteeseen. Etu voi olla merkittävä, varsinkin pitkäaikaiselle sijoittajalle, kunhan verotus ei kiristy.
Kasvuosuuksien eduksi voidaan lukea myös se, että sijoituksesta peritään veroa vain, jos sijoitus realisoidaan voitolla ja syntyy luovutusvoitto. Tuotto-osuuksien omistajaa verotetaan voitto-osuuksista vuosittain siitä riippumatta, onko sijoitus voitollinen vai tappiollinen. Tuotto-osuuksien omistaja voi siis joutua maksamaan veroa tappiota tuottavasta sijoituksesta, kun taas kasvuosuuksien omistajalle näin ei käy.
Tuotto- ja kasvuosuuksien vertailu > Tuotto-osuuksien edut

Tuotto-osuuksien etu on se, että niistä saa rahaa käyttöönsä tarvitsematta lunastaa osuuksia. Etu on suomalaisen yksityissijoittajan näkökulmasta vähäinen, koska kasvuosuuksista saa saman rahan käyttöönsä yksinkertaisesti lunastamalla voitto-osuutta vastaavan määrän kasvuosuuksia pois.
Lisäetuna tuotto-osuuksien omistaja säästää rahaston lunastuspalkkiossa. Koska ulosmaksetut voitot vähennetään tuotto-osuuden arvosta, pienenevät lunastussumma ja lunastuspalkkio samassa suhteessa. Kasvuosuuksissa lunastuspalkkio peritään aikanaan myös osuuden arvoon kertyneitä voittoja vastaavasta summasta.
Tuotto-osuuksia hankkivat erityisesti yhteisösijoittajat kuten säätiöt, jotka tarvitsevat säännöllistä tuloa. Tuotto-osuus voi sopia esimerkiksi sellaiselle säännöllistä vuosituottoa tarvitsevalle säätiölle, jonka säännöt eivät salli pääoman vähentämistä osuuksia lunastamalla.
Oscar Borg

| Oscar Borg |
| --- | --- |
 Borg vuonna 1910.
Henkilötiedot
Koko nimi:  Alfred Oscar Johannessen Borg
Syntynyt: 11. kesäkuuta 1851 Fredrikshald, Norja
Kuollut: 29. joulukuuta 1930 (79 vuotta) Halden, Norja
Ammatti:  säveltäjä, kapellimestari
Muusikko
Soittimet:  urut 
  [ Muokkaa Wikidatassa ] [ ohje ]  
Alfred Oscar Johannessen Borg (11. kesäkuuta 1851 Fredrikshald – 29. joulukuuta 1930 Halden) oli norjalainen säveltäjä ja kapellimestari. Hän opiskeli Kuninkaallisessa musiikkiakatemiassa Tukholmassa. Borg vaikutti kotikaupungissaan Haldenissa, ja hänet muistetaan erityisesti marsseistaan.
Aiheesta muualla

Kuvia tai muita tiedostoja aiheesta Oscar Borg Wikimedia Commonsissa
Outi Holopainen

Outi Holopainen on suomalainen diplomaatti, joka on syksystä 2020 toiminut Suomen Addis Abeban -suurlähetystön johtajana ja Suomen suurlähettiläänä Etiopiassa. Holopaisella on sivuakkredointi myös Djiboutiin.  Tätä ennen Holopainen oli Suomen Lissabonin-suurlähettiläs (2013–2016) ja uslkoasiainhallinnon tarkastaja (2016-2020). Hän on toiminut ulkoministeriön palveluksessa vuodesta 1988.
Ennen Lissabonin suurlähettilään asemaa Holopainen on työurallaan toiminut turvallisuuspolitiikan ja kriisinhallinnan yksikön päällikkönä  ulkoministeriössä. Tätä ennen hän oli asevalvonnan yksikön päällikkö ja muissa tehtävissä ministeriön poliittisella sekä hallinnollisella osastolla. Ulkomaanedustustoissa hän oli toiminut Bonnissa ja Tukholmassa.
Aiheesta muualla

Töissä UM:ssä: Outi, yksikön päällikkö. (Arkistoitu – Internet Archive) 26.8.2011
Ormýlia

| Ormýlia Ορμύλια |
| --- | --- |
 Ormýlian Panagía i Filanthropiní -keskus.
 Kunnallisyksikön sijainti
 Ormýlia
 Koordinaatit: 40°17′42″N, 23°32′34″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Polýgyros
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  130104
Väkiluku (2011):  4 282
 – Kaupunki­yhdys­kunta:  3 682
 – Kaupunki:  2 979
Aikavyöhyke:  UTC+2
 – Kesäaika:  UTC+3
Postinumero:  631 00
Suuntanumero(t):  23710
Rekisterikilpi:  ChK
Infobox OKVirheellinen NIMI-arvo: 
Ormýlia (kreik. Ορμύλια; myös Ormília) on Kreikan kaupunki sekä samanniminen Polýgyroksen kunnan kunnallisyksikkö (Δημοτική Ενότητα Ορμύλιας, Dimotikí Enótita Ormýlias) ja entinen itsenäinen kunta. Se sijaitsee Chalkidikín alueyksikössä Keski-Makedonian alueella. Koko kunnallisyksikön väkiluku on 4 282 ja varsinaisen Ormýlian kaupungin väkiluku 2 979 (vuonna 2011).
Ormýlian pieni kaupunki sijaitsee Chalkidikín niemimaalla linnuntietä noin 13 kilometriä kaakkoon Polýgyroksen kaupungista ja noin kuusi kilometriä sisämaahan Toronaíoslahden rannasta. Ormýlian kunnallisyksikkö käsittää alueen Polýgyroksen kunnan eteläosassa.
Antiikin aikana nykyisen kaupungin lähellä sijaitsi Sermylian kaupunki, jonka nimestä nykyinen nimi on muuntunut. Ormýlia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Polýgyroksen kuntaan yhdessä Anthemoúntaksen ja Zervochórian kanssa, jolloin se muuttui uuden kunnan kunnallisyksiköksi.
Kunnallisyksikön osat

Ormýlian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Metamórfosi | Metamórfosi | 531 |
| Metamórfosi | Metóchi | 69 |
| Ormýlia | Evangelismós tis Theotókou | 114 |
| Ormýlia | Néa Sermýli | 38 |
| Ormýlia | Nisí | 32 |
| Ormýlia | Ormýlia | 2 979 |
| Ormýlia | Ósios Arsénios | 17 |
| Ormýlia | Paralía Vatopedíou | 12 |
| Ormýlia | Psakoúdia | 299 |
| Ormýlia | Vatopédi | 191 |
Yhteensä: 4 282
Aiheesta muualla

Kuvia tai muita tiedostoja aiheesta Ormýlia Wikimedia Commonsissa
Oscar Bomanson

Karl Oscar Bomanson (9. syyskuuta 1869 Saltvik – 29. elokuuta 1938 Saltvik) oli suomalainen arkkitehti.
Bomansonin vanhemmat olivat tilanomistaja Johan Oskar Bomansson (1838–1906) ja Maria Wilhelmina Gottberg. Hän pääsi ylioppilaaksi yksityisesti Ruotsalaisesta normaalilyseosta 1890 ja valmistui 1895 arkkitehdiksi Polyteknillisestä opistosta.
Bomanson toimi arkkitehtina Helsingissä vuoteen 1919 saakka, oli jonkin aikaa Teollisuudenharjoittajain paloapuyhdistyksen tarkastajana ja kuului Kulosaaren huvilakaupungin luoneen Brändö Villastad osakeyhtiön perustajiin. Bomanson toimi useita vuosia Oy Kulosaaren huvilakaupungin puheenjohtajana. Hän perusti vuonna 1898 yhdessä arkkitehtien Bertel Jungin ja Waldemar Andersinin kanssa arkkitehtitoimiston, jossa Jung toimi aina vuoteen 1913 asti ja Andersin vuoteen 1904 saakka. Bomanson suunnitteli useita jugend-tyylisiä rakennuksia 1900-luvun alkuvuosikymmeninä yhdessä Bertel Jungin kanssa.
Bomanson muutti vuonna 1919 Ahvenanmaalle ja oli siellä muutamia vuosia maakuntapäivien jäsenenä ja toisena varapuhemiehenä. Hän kuului myös Ahvenanmaan maakuntalautakuntaan ja oli varamaaneuvoksena. Lisäksi Bomansson oli Pohjoismaiden Yhdyspankin Maarianhaminan-konttorin valvojana ja kotikuntansa Saltvikin kunnanvaltuuston puheenjohtajana.
Bomanson omisti Kvarnbon maatilan syntymäkunnassaan Saltvikissä.
Suunnittelutöitä

Commercen talo, Tampere 1899 (Bertel Jungin ja Waldemar Andersinin kanssa)
Maarianhaminan kylpylähotelli 1900, tuhoutui tulipalossa helmikuussa 1916 (Lars Sonckin ja Bertel Jungin kanssa)
Asuinkerrostalo Lilla Olofsborg Kauppiaankatu 5 - Katajanokankatu 2, Helsinki 1906 (Bertel Jungin kanssa)
Asuinkerrostalo Johanneksentie 4, Helsinki 1906 (Bertel Jungin kanssa)
Asuinkerrostalo Iso Roobertinkatu 1 - Yrjönkatu 6, Helsinki 1907 (Bertel Jungin kanssa)
Asuinkerrostalo Punavuorenkatu 1, Helsinki 1907 (Bertel Jungin kanssa)
Asuinkerrostalo Johanneksentie 6, Helsinki 1908 (Bertel Jungin kanssa)
Kallion kansakoulu, Helsinki 1910 (Bertel Jungin kanssa)
Asuinkerrostalo Satamakatu 4 - Kanavaranta 15, Helsinki 1913 (Bertel Jungin ja Dag Englundin kanssa)
Asuintalo Trollius Rehbinderintie 1 - Laivurinkatu 4-6, Helsinki 1914
Mariankatu 13a - Kirkkokatu 7, Helsinki 1914
Ocean (albumi)

| Ocean Eloy |
| --- | --- | --- |

Studioalbumin tiedot
 Äänitetty : Syyskuu-lokakuu 1977
 Julkaistu: 1977
 Tuottaja(t): Frank Bornemann
 Tyylilaji: progressiivinen rock space rock
 Kesto: 43.53
 Levy-yhtiö: EMI
Eloyn muut julkaisut
| Dawn 1976 | Ocean 1977 | Silent Cries and Mighty Echoes 1979 |
Ocean on saksalaisen progressiivista rockia esittävän yhtyeen Eloyn kuudes studioalbumi.
Kappaleet

Kaikki sävellykset Eloy, sanat Jürgen Rosenthal
Poseidon's Creation – 11.38
Incarnation of the Logos – 8.25
Decay of the Logos – 8.15
Atlantis' Agony at June 5th - 8498, 13 p.m. Gregorian Earthtime – 15.35
Kokoonpano

Frank Bornemann – akustinen-, sähkökitara, laulu
Detlev Schmidtchen – mellotron, hammond, minimoog & ARP syntetisaattori, RMI keyboard computer, ksylofoni, äänet
Klaus-Peter Matziol – nauhaton basso, taustalaulu
Jürgen Rosenthal – rummut, timbaalit, rototomi, puukala, patarumpu, huilu, putkikellot
Arviot

Allmusic:
Aiheesta muualla

Ocean discogs.com -sivustolla
Ocean progarchives.com -sivustolla
Olli-Pekka Karjalainen

| Mitalit | Mitalit | Mitalit |  |
| --- | --- | --- | --- |
|  Olli-Pekka Karjalainen |  Olli-Pekka Karjalainen |  Olli-Pekka Karjalainen |  |
Maa:   Suomi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | moukari |  |
Olli-Pekka Tapio Karjalainen (s. 7. maaliskuuta 1980 Töysä) on suomalainen entinen moukarinheittäjä ja EM-kultamitalisti vuodelta 2006. Hänen ennätyksensä 83,30 on vuodelta 2004 ja se on samalla myös Suomen ennätys. Karjalainen voitti kultaa Kalevan kisoissa ennätykselliset 15 kertaa peräkkäin vuosina 1998–2012.
Kesällä 2013 Karjalainen kilpaili vain yhden kerran ja kauden jälkeen hän lopetti uransa selkävaivojen vuoksi.
Karjalainen innostui moukarinheitosta 8-vuotiaana. Hän hallitsi Suomen moukaritilastoja 14-vuotiaasta lähtien. Hän opiskelee valtio-oppia, ja on urheilu-uransa jälkeen toiminut kokoomuksen riveissä Seinäjoen kaupunginvaltuustossa sekä eduskuntavaaliehdokkaana.
Euroopan-mestaruuskilpailuissa 2006 Karjalainen saavutti hopeamitalin. Koska Ivan Tsih’anilta Helsingin maailmanmestaruuskisoissa 2005 otetusta dopingnäytteestä löytyi myöhemmässä analyysissä luvattomia aineita, IAAF hylkäsi Tsih'an tuloksen huhtikuussa 2014, jolloin Karjalainen nousi mestariksi. Tutkimuksissa myös Vadim Devjatovskin Helsingissä antaman näytteen havaittiin sisältäneen kiellettyjä aineita. Sekä Tsih’anin että Devjatovskin tulosten mitätöiminen olisi nostanut Karjalaisen neljänneltä sijalta MM-pronssille. Lopulta vuonna 2016 Urheilun kansainvälinen välitystuomioistuin CAS päätti, että Devjatovski saa pitää MM-kultamitalinsa.
Tietoja

Seura: Töysän Veto
Valmentaja: Arto Rinta-aho
Ennätys: 83,30 m (Suomen ennätys)
Pituus: 194 cm
Paino: 115 kg
Saavutukset

EM-kultaa 2006
Kesäolympialaisten 6. sija 2008
Alle 20-vuotiaiden MM-kultaa 1998
Alle 20-vuotiaiden EM-kultaa 1999 ja -pronssia 1997
15 SM-kultaa: 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012
SE:n haltija tuloksella 83,30
Alle 20-vuotiaiden maailmanennätys 78,33 m 7,26 kilogramman moukarilla. Ikäluokan ME noteerataan nykyään 6 kilogramman moukarilla.
IAAF-rankingin 3. sija vuonna 2004
IAAF:n yleisurheilufinaalin voitto 2004 ja 2005
Aikuisten arvokisaedustukset

| 0 | 1 | 2 | 3 | 4 |
| --- | --- | --- | --- | --- |
| EM-kilpailut 1998: | 24. sija | 73,13 | Budapest | 1998 |
| MM-kilpailut 1999: | 11. sija | 75,59 | Sevilla | 1999 |
| Kesäolympialaiset 2000: | 34. sija | 69,64 | Sydney | 2000 |
| MM-kilpailut 2001: | 10. sija | 76,76 | Edmonton | 2001 |
| EM-kilpailut 2002: | 8. sija | 78,57 | München | 2002 |
| MM-kilpailut 2003: | 14. sija | 76,20 | Pariisi | 2003 |
| Kesäolympialaiset 2004: | 16. sija | 76,11 | Ateena | 2004 |
| MM-kilpailut 2005: | 4. sija | 78,77 | Helsinki | 2005 |
| EM-kilpailut 2006: |  Kultaa | 80,84 | Göteborg | 2006 |
| MM-kilpailut 2007: | 9. sija | 78,35 | Osaka | 2007 |
| Kesäolympialaiset 2008: | 6. sija | 79,59 | Peking | 2008 |
| MM-kilpailut 2009: | 16. sija | 74,09 | Berliini | 2009 |
| EM-kilpailut 2010: | 10. sija | 73,70 | Barcelona | 2010 |
| MM-kilpailut 2011: | 9. sija | 76,60 | Daegu | 2011 |
| EM-kilpailut 2012: | 10. sija | 73,48 | Helsinki | 2012 |
Parhaat tulokset

83,30 (1) Lahti 14.7.2004
82,15 (1) Lapua 12.6.2004
81,70 (1) Lahti 16.6.2002
81,44 (3) Szombathely 14.7.2002
81,43 (1) Szombathely 5.9.2004
81,23 (1) Lappeenranta 25.7.2004
80,84 (1) Göteborg 12.8.2006 (EM)
80,63 (1) Töysä 9.6.2004
80,56 (3) Torino 7.6.2002
80,55 (1) Tampere 19.7.2000
Poliittinen ura

Vuoden 2012 kunnallisvaaleissa Olli-Pekka Karjalainen valittiin Kokoomuksen ehdokkaana Seinäjoen kaupunginvaltuustoon. Hän oli Kokoomuksen ehdokkaana Vaasan vaalipiirissä vuoden 2015 eduskuntavaaleissa. Karjalainen keräsi kaikkiaan 2 991 ääntä, mikä ei riittänyt valintaan.
Aiheesta muualla

Ylen Elävä arkisto: O-P viskasi Suomen takaisin moukarin EM-huipulle
Miesten moukarinheiton Suomen mestarit
Ornatos Violeta

Ornatos Violeta oli portugalilainen vaihtoehtorockyhtye, jonka musiikissa oli vaikutteita myös jazzista ja skasta. Se perustettiin Portossa.
Ornatos Violetan ensimmäinen albumi oli vuonna 1997 julkaistu Cão! Sen kappaleella "Letra S" esiintyi myös Clã-yhtyeen laulaja Manuela Azevedo. Yhtye julkaisi ennen hajoamistaan vuonna 2002 vielä yhden albumin, O Monstro Precisa de Amigosin (1999). Kun yhtye hajosi, osa sen jäsenistä perusti yhtyeen Pluto.
Jäsenet

Manel Cruz - laulu
Peixe - kitara
Elísio Donas - koskettimet
Nuno Prata - basso
Kinörn - rummut
Diskografia

Cão! (1997)
O Monstro Precisa de Amigos (1999)
Aiheesta muualla

Viralliset sivut (Arkistoitu – Internet Archive) (portugaliksi)